Иенс Столтенберг – НАТО атәылақәа рминистрцәа Қырҭтәылеи, Молдовеи, Босниеи Герцеговинеи рзы апрактикатә цхыраара шацырҵаша иалацәажәоит
20:21, 13.02.2023
НАТО атәылақәа рминистрцәа Қырҭтәылеи, Молдовеи, Босниеи Герцеговинеи рзы апрактикатә цхыраара шацырҵаша иалацәажәоит. НАТО амаӡаныҟәгаҩ хада Иенс Столтенберг ари аҳәамҭа ҟаиҵеит иахьа Бриуссель имҩаҧгаз апресс-конференциаҿы. Уаҵәы уаҟа алианс атәылақәа ртәылахьчара аминистрцәа реиҧылара мҩаҧысуеит.
«НАТО атәылақәа рминистрцәа Қырҭтәылеи, Молдовеи, Босниеи Герцеговинеи рзы апрактикатә цхыраара шацырҵаша иалацәажәоит. НАТО азы акрызҵазкәа абарҭ апарнтниорцәа Урыстәыла ирықәмақаруеит», — иҳәеит Иенс Столтенберг.
Столтенберг даҽазнык иаҵшьны иазгәеиҭеит Украина адгылара аҵакы ду шамоу.
«Украина аиааиреи, аҭынчра ҕәҕәа ашьақәыргылареи азыҳәан, ари атәыла иаҭаху зегьы рыла аиқәыршәара наҳагӡароуп», — иҳәеит НАТО амаӡаныҟәгаҩ хада.